Η γη της ελιάς

**Η Γη της Ελιάς** (ή απλώς **Γη της Ελιάς**) είναι ελληνική καθημερινή δραματική τηλεοπτική σειρά, παραγωγής 2021-2026, που δημιουργήθηκε από τη Βάνα Δημητρίου, τον Ανδρέα Γεωργίου και τον Κούλλη Νικολάου, και προβάλλεται από τον τηλεοπτικό σταθμό Mega Channel.

Η σειρά παρουσιάζει τη ζωή των τριών οικογενειών. Αυτές είναι οι οικογένειες Βρεττάκου, Καπερνάρου και Στεφανέα, που κατάγονται και ζουν στην Αρεόπολη τής Μάνης και τις κοινωνικές, επαγγελματικές και ερωτικές σχέσεις των μελών τους, καθώς και μια βεντέτα μεταξύ δύο από τις παραπάνω οικογένειες. Τα γυρίσματα της σειράς πραγματοποιούνται σε φυσικούς χώρους στην Κύπρο, και ορισμένες στην Αττική.

## Διανομή
### Πρωταγωνιστικό Καστ

### Άλλοι Χαρακτήρες

## Παραγωγή
### Έναρξη συνεργασίας με το MEGA

Τον Δεκέμβριο του 2020 ανακοινώθηκε πως ο σκηνοθέτης Ανδρέας Γεωργίου μαζί με τον παραγωγό Κούλλη Νικολάου και τη σεναριογράφο Βάνα Δημητρίου και την εταιρεία παραγωγής Make It Productions, υπέγραψαν συμβόλαιο αποκλειστικής συνεργασίας τον τηλεοπτικό σταθμό Mega Channel ενώ ακόμη ήταν εν εξελίξει η συνεργασία τους με τον τηλεοπτικό σταθμό ΣΚΑΪ για τη σειρά *[[8 λέξεις|8 Λέξεις]]*. Σύμφωνα με αυτό, επρόκειτο να δημιουργήσουν την πρώτη καθημερινή δραματική σειρά τού MEGA, μετά την επαναλειτουργία του σταθμού, που θα έκανε πρεμιέρα το φθινόπωρο της τηλεοπτικής σεζόν 2021-2022. Στις αρχές τού 2021 έγινε γνωστό πως η σειρά που εργάζονται για παραγωγή θα φέρει τον τίτλο *Η Γη της Ελιάς*. Το πρώτο τρέιλερ της σειράς προβλήθηκε τον Ιούλιο του 2021.

Ταυτόχρονα με την πρεμιέρα της σειράς στο MEGA, τα δικαιώματα προβολής της σειράς στην Κύπρο αγόρασε ο τηλεοπτικός σταθμός Alpha Κύπρου.

### Επιλογή καστ

Τα casting για την επιλογή των ηθοποιών τής σειράς ξεκίνησαν τον Ιανουάριο τού 2021 σε Αθήνα και Κύπρο. Παράλληλα έγινε γνωστό πως μέσα από τη σειρά πρόκειται να γίνει η τηλεοπτική επιστροφή των ηθοποιών Άντζελας Γκερέκου, Μάρως Κοντού και Λυδίας Κονιόρδου ύστερα από δεκαετίες τηλεοπτικής αποχής με πρωταγωνιστικούς ρόλους. Στη σειρά συνεργάστηκαν και οι ηθοποιοί Ιφιγένεια Τζόλα, Γιώργος Παρτσαλάκης και Σπύρος Νικολαΐδης, που συνέχισαν την συνεργασία τους με τον Ανδρέα Γεωργίου άμεσως μετά τις *[[8 λέξεις|8 Λέξεις]]*. Στη *Γη της Ελιάς* έκαναν το τηλεοπτικό τους ντεμπούτο οι ηθοποιοί Αφροδίτη Λιάντου, Λίαμ Άϊρλαντ, και Διονύσης Παπανδρέου κρατώντας τους τρεις νεαρούς πρωταγωνιστικούς ρόλους.

### Σεζόν και προβολή

Η πρεμιέρα της πρώτης σεζόν έγινε την 1η Σεπτεμβρίου του 2021, ενώ ο πρώτος κύκλος ολοκληρώθηκε σε 227 επεισόδια στις 30 Ιουνίου του 2022. Η πρεμιέρα της δεύτερης σεζόν έγινε στις 19 Σεπτεμβρίου του 2022  , ενώ ο δεύτερος κύκλος ολοκληρώθηκε σε 212 επεισόδια στις 5 Ιουλίου του 2023. Η πρεμιέρα της τρίτης σεζόν έγινε στις 24 Σεπτεμβρίου του 2023, ενώ ο τρίτος κύκλος ολοκληρώθηκε σε 190 επεισόδια στις 27 Ιουνίου του 2024. Τον Ιανουάριο του 2024 το κανάλι ανανέωσε την σειρά για τέταρτο κύκλο επεισοδίων ο οποίος έκανε πρεμιέρα στις 22 Σεπτεμβρίου του 2024. ενώ ο τέταρτος κύκλος ολοκληρώθηκε σε 185 επεισόδια στις 6 Ιουλίου του 2025 . Η πρεμιέρα της πέμπτος σεζόν "Ο Επίλογος" έγινε στις 21 Σεπτεμβρίου του 2025.

## Επισκόπηση σειράς

## Προβολή
Η πρεμιέρα της σειράς έγινε με διπλό τρίωρο επεισόδιο στην prime time ζώνη τού σταθμού, όπου συνεχίζεται να προβάλλεται. Η προβολή και διάρκεια τής σειράς, ιδιαίτερα την πρώτη σεζόν, δεν είχε συγκεκριμένο πλαίσιο, καθώς η διάρκεια τού κάθε επεισοδίου ξεκίνησε από 1 ώρα και 15 λεπτά και κυμάνθηκε μέχρι τη 1 ώρα και 50 λεπτά. Όσον αφορά τη συχνότητα προβολής, αυτή γινόταν από 4 μέχρι 7 μέρες την εβδομάδα. Πολλές φορές το κανάλι ανάλογα με τις ανάγκες του προέβαλε μέχρι και δύο δίωρα επεισόδια την ημέρα 
ξεπερνώντας ακόμα και τις 4 ώρες καθημερινής προβολής.

## Παραπομπές



## Εξωτερικοί σύνδεσμοι
*Επίσημη ιστοσελίδα MEGATV
*

Κατηγορία:Τηλεοπτικές σειρές Mega
Κατηγορία:Ελληνικές δραματικές τηλεοπτικές σειρές
Κατηγορία:Ελληνικές σαπουνόπερες